張質

張質（），號彬如，號河南開封府商水縣人，明末清初政治人物。同進士出身。

生平
天啓四年（1624年）甲子科河南鄉試第五十一名舉人，崇禎七年（1634年），登甲戌科會試第二百四十五名，廷試三甲六十二名進士，《崇祯七年甲戌科进士三代履历便览》：张质，曾祖時厚；祖得印，寿官；父学孔，廪生。彬如，易四房，庚子年四月十七日生，开封府商水县人，甲子乡试五十一名，会二百四十五名，三甲六十二名，兵部观政，六月授山西临汾知县。兵部觀政，本年六月授山西临汾县知县。以内艰归乡。崇祯十四年十月辛巳之变，李自成闯軍破商水，知县姚文衡投井而死，教谕王应登自缢，乡官张质与國學生傅嘉言、高思忠等人皆被捉獲，不屈而死。明朝贈礼部主事，入祀忠義祠《商水县志》：张质，邑进士，任山西临汾县知县，以内艰归里，足不履公庭，处乡党言貌谦抑，恂恂如也。辛巳十月之变，家人皆逃去，质曰：我为朝廷臣子，在官在乡，义无出也，有死而已。及城破，贼强半皆西人，感质德政，争迎以事，质惟愿速死，贼迟回者再，不得已杀之，后五日方殓，颜色如生，事闻于朝，贈礼部主事，荫一子奉祀，从祀忠义祠。《卷之十》：崇正十四年春大疫，抵秋方止，死者无数。初犹棺殓，继用薄卷，后则阖门皆死，竟无一人能殓者。至六月间，街少人迹，但闻蝇声薨薨而已。十月初四日夜，闯贼自项抵商，欲袭城，守者觉之而去。初五日遂设攻具薄城，知县姚文衡、教谕王应登督领乡官张质等、国学生傅嘉言、高思忠等，与乡民百方固守，城上立云楼，以砲击之，城下率义勇，时砍其营，凡三晝夜，贼势益盛，攻打益急，矢石俱尽，救援無恃，力弗支也。初七日早，贼以砲击破东门瓮城，众始丧气，文衡投井而死，应登自缢，质与嘉言、思忠皆被执，不屈而死。生员李之萼及乡民死义者甚众，杀死男女数万，尸骸枕集，血流成渠。。

家族
曾祖張時厚；祖张得印，寿官；父张学孔，廪生。

參考

Category:明朝临汾县知县
Category:商水人
Category:天啓四年甲子科河南鄉試舉人
Category:明朝吏部觀政
Category:明朝追赠礼部官员
Category:明朝禮部主事